ພະສົງແລະພວກປະທ້ວງ ໃນມຽນມາ ພາກັນໂຮມຊຸມນຸມ ຢູ່ຢ້າງກຸ້ງ (ສະໄລດ໌)
ພວກນັກເຄື່ອນໄຫວ ພາກັນປະທ້ວງ ຕໍ່ການເຂົ້າໄປ​ແຊກ​ແຊງ ຂອງຕໍາຫລວດ ໃນການປະທ້ວງ ເມື່ອເດືອນແລ້ວນີ້ ຊຶ່ງສົ່ງຜົນໃຫ້ປະມານ 50 ຄົນໄດ້ຮັບບາດເຈັບ.
ພະສົງ ແລະພວກປະທ້ວງກຸ່ມອື່ນໆ ໄດ້ພາກັນໂຮມຊຸມນຸມຢູ່ ໃນນະຄອນຢ້າງກຸ້ງ ຊຶ່ງເປັນຕົວເມືອງໃຫຍ່ທີ່ສຸດຂອງມຽນມາ ໃນວັນເສົາວານນີ້ ເພື່ອຮຽກຮ້ອງໃຫ້ປະທານາທິບໍດີ Thein Sein ຮັບເອົາຄວາມຮັບຜິດຊອບຕໍ່ການທັບມ້າງກາ ປະທ້ວງ ຢູ່ບໍ່ແຮ່ ທີ່ສົ່ງຜົນໃຫ້ຫລາຍສິບຄົນໄດ້ຮັບບາດເຈັບ ໃນເດືອນ ແລ້ວນີ້ ພວກນັກເຄື່ອນໄຫວ ພາກັນປະທ້ວງຕໍ່ການເຂົ້າໄປແຊກແຊງ ຂອງຕໍາຫລວດໃນວັນ ທີ 29 ພະຈິກທີ່ຜ່ານມາ ຊຶ່ງພວກເຂົາ ເຈົ້າເວົ້າວ່າ ໄດ້ເຮັດໃຫ້ປະມານ 50 ຄົນໄດ້ ຮັບບາດເຈັບ ໃນນັ້ນລວມມີຄູບາຢູ່ 20 ອົງ ໃນເຫດການດັ່ງກ່າວນັ້ນ ພວກປະທ້ວງພາກັນໄປໂຮມຊຸມນຸມ ຢູ່ໃກ້ບໍ່ທອງແດງແຫ່ງນຶ່ງ ຢູ່ເມືອງ Monywa ທາງພາກຕາເວັນຕົກສຽງເໜືອຂອງປະເທດ ເພື່ອເດີນ ຂະບວນ ຕໍ່ຕ້ານໂຄງການຂະຫຍາຍການຂຸດຄົ້ນບໍ່ແຮ່ ຊຶ່ງພວກເຂົາເຈົ້າເຊື່ອ ວ່າ  ສ້າງຜົນກະທົບຕໍ່ສະພາບແວດລ້ອມ ແລະຕໍ່ປະຊາຊົນໃນທ້ອງຖິ່ນ ຕໍາຫລວດໄດ້ເຄື່ອນກໍາລັງເຂົ້າໄປເພື່ອໃຫ້ພວກປະທ້ວງສະຫລາຍຕົວ ແລະທັບມ້າງການ ກາງເຕັ້ນຂອງພວກເຂົາເຈົ້າ ລັດຖະບານໄດ້ອອກຄໍາຂໍຂະມາໂທດຕໍ່ພວກທີ່ໄດ້ຮັບບາດເຈັບ ແຕ່ວ່າພວກປະທ້ວງ ເວົ້າ ວ່າ ເຂົາເຈົ້າຢາກໃຫ້ ປະທານາທິບໍດີຮັບເອົາຄວາມຮັບຜິດຊອບຕໍ່ເຫດການດັ່ງກ່າວ